VM i ishockey for menn 1996

VM i ishockey for menn 1996 var det 60. verdensmesterskapet i ishockey og ble arrangert på fire nivåer. VM på øverste nivå (pulje A, eller «A-VM») med deltakelse av tolv land ble arrangert i Wien i Østerrike fra 21. april til 5. mai 1996. VM på lavere nivåer ble arrangert på forskjellige terminer i mars og april 1996. I alt deltok 36 landslag i mesterskapet, samt tre lag som deltok i kvalifiseringsspill til D-VM.

I forhold til året før hadde C1-puljen og C2-puljen fått tilbake deres opprinnelige navn (pulje C og D). C-puljen ble redusert fra ni til åtte land og D-pulje redusert fra ti til åtte hold. Derfor ble kvalifikasjonen til D-gruppen gjeninnført.

Verdensmesterskapet ble noe overraskende vunnet av Tsjekkia som slo Canada 4−2 i finalen. USA vant bronse etter å ha beseiret Russland 4−3 etter spilleforlengelse.

 Oversikt 
 Nivå Antalllag Vertsnasjon PeriodeVM 1996 pulje A12 Wien, Østerrike 21. april – 5. mai 1996VM 1996 pulje B8 Eindhoven, Nederland10.–20. april 1996VM 1996 pulje C8 Jesenice og Kranj, Slovenia22. – 31. mars 1996VM 1996 pulje D8 Kaunas og Elektrėnai, Litauen22. – 31. mars 1996

 Sluttplassering 

A-VM 1996 LagFil:gold medal icon.svg Fil:silver medal icon.svg Fil:bronze medal icon.svg 4. 5. 6. 7. 8. 9. 10. 11. 12. 

B-VM 1996 Lag13. 14. 15. 16. 17. 18. 19. 20. 

C-VM 1996 Lag21. 22. 23. 24. 25. 26. 27. 28. 

D-VM 1996 Lag 29. 30. 31. 32. 33. 34. 35. 36. 

 A-VM i ishockey 1996 

A-VM i ishockey 1996 ble arrangert i Wien i Østerrike fra 21. april til 5. mai 1996. Verdensmesterskapet ble noe overraskende vunnet av Tsjekkia som vant sitt første VM-gull siden Tsjekkoslovakias oppløsning i 1993. Tsjekkoslovakia hadde tidligere vunnet seks VM-titler, senest i 1985. I finalen vant tsjekkerne 4−2 over Canada som dermed vant VM-medalje for tredje år på rad. Kampen sto 2−2 inntil Martin Procházka scoret med 19 sekunder igjen av kampen, mens Jiří Kučera scoring i tomt mål 13 sekunder senere sikret seieren.

Bronsemedaljene gikk til USA som i bronsefinalen beseiret Russland med 4−3 etter spilleforlengelse. Brian Rolston scoret 4 minutter og 48 sekunder inn i forlengningen og sikret USAs første VM-medalje siden 1962. Russerne endte dermed på en skuffende fjerdeplass etter å ha gått igjennom turneringen uten å tape én eneste kamp i ordinær spilletid. De regjerende verdensmesterne fra Finland røk likeledes på skuffende ut av turneringen i kvartfinalen etter å ha tapt til Canada 1−3. Sverige hadde også en svak turnering og endte på en sjetteplass.

Turneringen bød på flere overraskende resultater av de mindre ishockeynasjonene over favorittene. Tyskland sto for turneringens største skrell ved å slå Canada 5−1 i gruppespillet mens Norge spilte uavgjort mot både Finland (1−1) og Tsjekkia (2−2).

Gruppe 1

Gruppe 2

Verdensmestere i ishockey 1996
Tsjekkia1./7. tittelTsjekkia vant sin første VM-tittel etter Tsjekkoslovakias oppløsning. Det internasjonale ishockeyforbundet (IIHF) tilskriver gullmedaljen til Tsjekkia som Tsjekkoslovakias etterfølgerstat. Dermed var dette Tsejkkias sjuende gullmedalje samlet sett.

Spillere: Roman Čechmánek, Petr Franěk, Roman Turek — František Kaberle, Drahomír Kadlec, Stanislav Neckář, Antonín Stavjaňa, Michal Sýkora, Jiří Veber, Jiří Vykoukal — Radek Bělohlav, Radek Bonk, Jiří Dopita, Jiří Kučera, Robert Kysela, Robert Lang, Roman Meluzín, Pavel Patera, Martin Procházka, Robert Reichel, Viktor Ujčík, Otakar Vejvoda, David Výborný.Trenere: Luděk Bukač.

 B-VM i ishockey 1996 

B-VM i ishockey 1996 ble arrangert i Eindhoven i Nederland fra 10. til 20. april 1996. Latvia vant B-puljen og rykket opp til A-puljen for første gang siden 1939. Sveits hadde håpet på å rykke opp men møtte hard motstand fra hockeynasjoner fra det tidligere Sovjetunionen. Opprykket røk etter tap til Belarus i åpningskampen (2–4) og til Latvia i den siste kampen. Latvia, takket være Artūrs Irbes målvaktspill og Oļegs Znaroks' utlikningsmål til 1–1 mot sveitserne, sørget for latvisk opprykk.

Japan rykket ned til B-VM på tross av å ha spilt uavgjort mot Danmark, Polen og særlig Storbritannia. Med poenglikhet mellom Danmark, Nederland og Japan ble en undergruppe dannet hvor lagene ble rangert etter deres poeng i kun disse kampene. Japans tap til vertsnasjonen Nederland resulterte i nedrykk.

 C-VM i ishockey 1996 

C-VM i ishockey 1996 ble arrangert i Jesenice og Kranj i Slovenia fra 22. til 31. mars 1996. Til tross for et overraskende tap til Romania (3–4) sikrer Kasakhstan opprykk til B-VM etter å ha slått Ukraina 3–2. Ukrainerne hadde bare muligheten til å bruke tre av sine utenlandsproffer (Vadim Kulabukhov, Jevhen Alipov og Pjotr Malkov) på tross av forsøk på å få med spillere som Valerij Sjirjajev, Vitalij Lytvynenko og Kostiantyn Butsenko. Kroatias 4–6 tap til Kina ble avgjørende og førte til at de rykket ned til D-VM. 

 D-VM i ishockey 1996 

D-VM i ishockey 1996 ble arrangert i Kaunas og Elektrėnai i Litauen fra 22. til 31. mars 1996. Vertsnasjonen Litauen vant turneringen og rykket opp til C-VM for 1997. 

Gruppe A

Gruppe B

Innbyrdes oppgjør fra første runde overført til finalerunden:
 25. mars: Litauen 11–2 Belgia
 28. mars: Jugoslavia 4–3 Spania 

Innbyrdes oppgjør fra første runde overført til plasseringsrunden:
 25. mars: Bulgaria 5–0 Israel
 28. mars: Australia 6–13 Sør-Korea

Kvalifisering til D-VM 1996
Det ble arrangert to kvalifiseringsturneringer for å avgjøre de siste plassene i D-VM.

Kvalifiseringsgruppe 1
Kvalifiseringsgruppe 1 ble spilt i Sydney i Australia fra 5. til 6. november 1995. Australia kvalifiserte seg til D-VM etter å ha beseiret New Zealand med klar margin i begge kampene. Sør-Afrika skulle også ha deltatt men trakk seg fra kvaliken.

Kvalifiseringsgruppe 2
Kvalifiseringsgruppe 2 ble spilt i Metulla i Israel fra 27. til 29. januar 1996. Hellas hadde opprinnelig vunnet turneringen og dermed kvalifisert seg til D-VM, men de ble diskvalifisert da man oppdaget at de hadde brukt utenlandske spillere som ikke var spilleberettigede. Hellas' to seiere ble annullert og omgjort til 5–0 seiere til henholdsvis Israel og Tyrkia. Israel kvalifiserte seg derfor i stedet til D-VM.

 Se også 
 Verdensmesterskapet i ishockey for menn

 Fotnoter 

 Referanser 

Litteratur



 Eksterne lenker 
  Championnats du monde 1996 på Hockeyarchives.info
  World Senior Championship 1996 på Hokej.SFRP.cz
   Ishockey-VM 1996 på Ice-Hockey-Stat.com

 Ishockey-VM 1996 på SFRP's Hockey Archive

Kategori:VM i ishockey for menn 1996
Kategori:Internasjonale mesterskap i 1996
Kategori:Internasjonale mesterskap i Østerrike
Kategori:Sport i Østerrike i 1996
Kategori:Ishockeyturneringer i Østerrike